In nomine sancte et individue Trinitatis. Chuonradus, divino munere largiente serenissimus rex. Quicquid juste et recte nobis agere videtur, satis possumus corroborare ac confirmare. Idcirco notum sit omnibus fidelibus nostris, presentibus ac futuris, qualiter Hugo, comes ac consanguineus noster, petiit regalem celsitudinem nostram ut quendam villam, nomine Boliniacum, cum ecclesia, in pago Lugdunense, cum villulis, terris, vineis, pratis, silvis, pascuis, aquis aquarumque decursibus, servis utriusque sexus, et omnibus adjacentiis et pertinentiis suis, quesitum et ad inquirendum, per nostram auctori[ta]tem ad monasterium Cluniacum, quod est in honore beati Petri et Pauli concederemus, quod et ita pro Dei amore et fecimus; volumus vero et per hunc nostrum preceptum firmiter decernimus ut dictus locus omnem obtineat futuris temporibus potestatem, sine ulla inquietudine vel contradictione. Ut autem hoc nostrum preceptum omnem obtineat vigorem, manu nostra firmavimus ac sigillo nostro in eum mandavimus affigi. Signum domni Chuonradi piissimi regis. Einricus, notarius, ad vicem Amonis episcopi, recognovi. Data VIIII kalendas maii, anno ab incarnatione Domini nostri Jesu Christi DCCCCXLIIIº, anno sexto regnante domno Chuonrado rege filio Rodulfi.